Jiřetín pod Jedlovou

Jiřetín pod Jedlovou () je obec (predtým mesto) v Česku na severnej strane Lužických hôr v okrese Děčín v Ústeckom kraji. 1. januára 2012 tu žilo 637 obyvateľov, z toho 317 mužov a 320 žien, pričom priemerný vek v obci bol 40,0 roka (muži 37,5 roka, ženy 42,4 roka).

Dejiny 
Obec tvoria okrem mestečka ešte osady Lesné, Rozhled a Jedlová. PSČ obce je 407 56, s výnimkou časti Jedlová, ktorá má PSČ 408 01. V roku 1587 boli Jiřetínu udelené cisárom Rudolfom II. mestské práva. V roku 1998 získala obec titul Dedina roka.

Jiřetín leží v nadmorskej výške 458 m n. m. pod Krížovou horou (563 m n. m.), na ktorú bola v 1764 zriadená krížová cesta a v roku 1796 kaplnka. V obci je od roku 1874 ženský kláštor Kongregácia dcér Božskej lásky.

Na väčšinu územia obce zasahuje CHKO Lužické hory. Jiřetín pod Jedlovou má štatút mestskej pamiatkovej zóny od roku 1992. V blízkosti obce sa nachádza zrúcanina hradu Tolštejn a tretí najvyšší vrchol Lužických hôr Jedlová. Na západnom okraji obce, pri ceste smerom k Děčínu sa nachádza štóla Jana Evangelistu. Obec je významným strediskom zimných športov.

Referencie

Pozri aj 
 Zoznam obcí v Česku

Iné projekty

Externé odkazy 
 Oficiálna stránka obce

Zdroj 

 
Obce okresu Děčín
Mestské pamiatkové zóny v Česku